stanford-oval/wikipedia huggingface dataset:
השרפות באמזונאס (2019)
השלכות

שמי סאו פאולו, העיר הגדולה בברזיל, הפכו לשחורים מענן העשן שמעליו; בעוד רבים סבורים כי העשן נובע מהשרפות באמזונאס, CNN גורס כי ישנם מספר מטאורולוגים הטוענים כי העשן הגיע משרפות גדולות יותר בפרגוואי. נאס"א פרסמה בטוויטר שניתן לראות את השרפות מהחלל. לוויינים איתרו כמויות גדולות של פחמן דו-חמצני ופחמן חד-חמצני משוחררות מהשרפות ומתפזרות ברחבי מדינות שכנות, לעומת המצב הטבעי, בו יער האמזונאס אוגר וממיר פחמן דו-חמצני לחמצן בתהליך ההטמעה.
ראו גם

יער האמזונאס
ז'איר בולסונארו
שרפת יער
G7
הערות שוליים

1 2 3 4   רויטרס, אי-פי, שריפות ענק מתפשטות ביערות האמזונס, ועשן מכסה חלקים מברזיל, באתר הארץ, 22 באוגוסט 2019.
1 2  שני אשכנזי, ‏הריאה האפורה: משבר שרפות הענק ביערות האמזונס, באתר ‏מאקו‏, 22 באוגוסט 2019
1 2  סוכנויות הידיעות, ‏בעקבות שריפות קשות באמזונס: עשן כבד מתפשט ומכסה חצי מברזיל, באתר מעריב אונליין, 22 באוגוסט 2019.
↑  רויטרס‏, יער האמזונס בברזיל נשרף בקצב חסר תקדים, באתר וואלה, 22 באוגוסט 2019.
1 2  שני אשכנזי, ‏"קטסטרופה סביבתית איומה": יערות הגשם בברזיל, שאחראים ל-20% מייצור החמצן בעולם, עולים באש, באתר גלובס, 22 באוגוסט 2019
1 2  סוכנויות הידיעות, השריפות באמזונס: קריאות שלא לייבא בשר מברזיל, באתר ynet, 23 באוגוסט 2019.
1 2  איתי בלומנטל ורויטרס, דאגה בעולם מהשריפות באמזונס: "הבית בוער", באתר ynet, 23 באוגוסט 2019.
↑  שני אשכנזי, ‏נשיא ברזיל: "40 אנשים יכבו את האש? אין לנו משאבים. הכאוס הגיע", באתר גלובס, 23 באוגוסט 2019.
↑  שני אשכנזי, ‏בעקבות הלחץ הבינלאומי: בולסונארו שולח כוחות צבא לאמזונס, באתר גלובס, 24 באוגוסט 2019.
↑  סוכנויות הידיעות|השריפות באמזונס: מנהיגי ה-G7 יסייעו ב-20 מיליון דולר|5575882|26 באוגוסט 2019
↑  ברזיל דוחה את הסיוע לאמזונס: "מקרון, אל תחנך אותנו", באתר ynet, 27 באוגוסט 2019
↑  מומחי אקלים על השריפות באמזונס: "הרס חסר תקדים", באתר ynet, 23 באוגוסט 2019.
↑  שריפות באמזונס, בולסונרו: "אלה פעילי הסביבה", באתר ynet, 21 באוגוסט 2019.
↑  האמזונאס בברזיל עולים באש - עד כמה זה חמור?, באתר BBC, בתאריך 23 באוגוסט 2019 (אנגלית)
התקופה המזוליתית

מיקרוליתים (להבוני צור מסותתים) מאתר מזוליתי בבלגיה
התקופה המזוליתית (מ-Mesolithic - ביוונית: μέσος - מזוס (אמצע), λίθος - ליתוס (אבן), דהיינו תקופת האבן התיכונה), היא מושג המשמש באירופה להגדרת התקופה הארכאולוגית שבין התקופה הפלאוליתית והתקופה הנאוליתית. כלומר, זו תקופת המעבר מאורח חיים של ציידים-לקטים נוודים לאורח חיים של חקלאים, היושבים בכפרי קבע. תחילת התקופה משתנה ממקום למקום אך מקובל ליחסה לתחילת תור ההולוקן, לפני כ-11,000 שנים.
זהו מושג מקביל מבחינות מסוימות למונח התקופה האפיפלאוליתית (התקופה שאחרי הפלאוליתית) בלבנט ובארץ ישראל, ובמקומות נוספים באגן הים התיכון. עם זאת, התקופה האפיפלאוליתית התחילה כ-10,000 שנים מוקדם יותר, עדיין בתור הפליסטוקן, והמעבר לכפרי קבע קדם-חקלאיים היה מודגש יותר (למשל התרבות הנאטופית של סוף התקופה האפיפלאוליתית בארץ ישראל).
השינוי האקלימי באירופה של המעבר מהפליסטוקן להולוקן הביא לשינוי בהרגלי התזונה: בתקופה זו התפתח הדיג כדי לספק את הצרכים הגדלים של האוכלוסייה ושינוי בכמות הציד. במקביל לגיוון המזון בציד חלה התפתחות משמעותית בהסתמכות על מזון מן הצומח. לקראת סוף התקופה הזו החל האדם מביית מיני צמחים.
במרבית האזורים, התקופה המזוליתית מאופיינת בכלי צור מורכבים קטנים. ציוד דיג, קרדומי אבן, וחפצי עץ כגון סירות קאנו וקשתות נמצאו בכמה אתרים. החל ייצור כלים מורכבים בעלי ידית שבה משובצים להבוני צור מסותתים – מיקרוליתים. המיקרוליתים שולבו בכלי ציד ודיג, וכלי צור אחרים דוגמת מרצעים ומגרדים שנוצלו לעיבוד החיות שניצודו או יצירת כלים אחרים.
אתרים חשובים

עם האתרים המזוליתיים הראויים לציון נמנים:
פרנצ'תי ביוון
לפנסקי ויר בסרביה
קרמונד, בית הוויק וסטאר קאר בממלכה המאוחדת
הרייך הרביעי

הרייך הרביעי (גרמנית: Viertes Reich) הוא מונח המתאר שלטון עתידי שיישם את האידאולוגיה הנאצית ויהווה המשך לרייך השלישי, מונח בו השתמשו הנאצים כדי לתאר את גרמניה הנאצית.
המונח הופיע לראשונה בגרמניה הנאצית, בבדיחות פוליטיות שלעגו לתעמולה הנאצית שתיארה את השלטון הנאצי כנצחי (בגרמנית: Tausendjähriges Reich, הרייך בן אלף השנים). כתוצאה מכך ביולי 1939 הוצא המונח הרייך השלישי משימוש.
לאחר תבוסת גרמניה הנאצית מול בעלות הברית במלחמת העולם השנייה, נעשה במונח שימוש, כדי לתאר חזון נאו-נאצי אוטופי של תחיית הרעיונות הנאציים, או כחזון דיסטופי המתאר השתלטות של כוחות גרמנים או נאו-נאצים על אירופה.
בחזונם של נאו-נאצים מאופיין הרייך הרביעי בהגשמת הרעיונות הנאצים (עליונות לבנה ובפרט עליונות הגזע הארי), מרחב המחיה, מיליטריזם טוטליטריזם, מימוש תורת הגזע ואנטישמיות. נאו-נאצים מאמינים שעליית הרייך הרביעי תסלול את הדרך לביסוס "האימפריה המערבית", אימפריה עולמית ארית, הכוללת ארצות עם צאצאי עמים אירופאים בולטים: אירופה, רוסיה, אנגלו אמריקה, אוסטרליה, ניו זילנד, דרום אפריקה, אמריקה הדרומית ומדינות אחרות עם מספר תושבים לבנים באופן משמעותי באמריקה הלטינית.
לעומתם, אנטי-דויטשים גרמניים חששו מרייך רביעי לאחר איחוד גרמניה, לאור גל הפשעים נגד זרים הפוגרומים והגזעניים שפרחה מחדש במדינות מזרח גרמניה לשעבר.
בספרו, "עלייתו של הרייך הרביעי: האגודות החשאיות שמאיימות להשתלט על אמריקה" (The Rise of the Fourth Reich: The Secret Societies That Threaten to Take Over America), טוען העיתונאי והסופר ג'ים מארס כי חלק מהאישים ששרדו מהרייך השלישי בגרמניה, יחד עם אוהדים בארצות הברית ובמקומות אחרים, מגובים במבטחים על ידי ארגונים נאצים, ועובדים "מאחורי הקלעים" מאז סיומה של מלחמת העולם השנייה, לחוקק לפחות כמה עקרונות של נאציזם לתרבות, לממשלה ועסקים לרחבי העולם, אך בראש ובראשונה לארצות הברית. הוא מצטט את ההשפעה שהביאו הנאצים אל ארצות הברית בסוף מלחמת העולם השנייה, כמו מדענים בכירים נאצים שהובאו תחת מבצע פייפרקליפ במטרה לעזור לקדם את תחום התעופה והחלל, רכישה והקמה של תאגידי ענק בידי נאצים ואוהדיהם לאחר המלחמה, הן בארצות הברית והן באירופה.
לקריאה נוספת

Infield, Glenn Secrets of the SS (Stein and Day, New York, 1981) ISBN 0-8128-2790-2
Schultz, Sigrid Germany Will Try It Again (Reynal & Hitchcock, New York, 1944)
Tetens, T.H. The New Germany and the Old Nazis (Random House, New York, 1961) LCN 61-7240
Wechsberg, Joseph The Murderers Among Us: The Simon Wiesenthal Memoirs (Mc Graw Hill, New York, 1967) LCN 67-13204
Vidojević, Milan Dosije Omega: Novi svetski poredak kao novi satanizam (IP "Metaphysica", Belgrade)
Vidojević, Milan Četvrti Rajh: Amerika kao novi Rajh" (IP "Metaphysica", Belgrade)
עומר גנדלר, עלייתו של הרייך הרביעי
ערך זה הוא קצרמרבנושא מדע המדינה. אתם מוזמנים לתרום לוויקיפדיה ו.
הקסגרמיים

| הקסגרמיים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: עקרבנונאים
תת־סדרה:: Hexagrammoidei
משפחה:: הקסגרמיים
שם מדעי
 Hexagrammidae ‏גיל, 1889

הקסגרמיים (שם מדעי: Hexagrammidae) היא משפחת דגים ימיים מסדרת העקרבנונאים.
מאפיינים

בני המשפחה חיים בצפון האוקיינוס השקט סביב כרי אצות גדולים או לקרקעית סלעית. תפוצתם מחופי קליפורניה ועד האיים האלאוטיים. ליצורים אלה גוף רזה והם בעלי סנפירים גדולים, עיניים גדולות לחלקם "קרניים" קטנות. הם בעלי הסוואה טובה איתה הם מתקרבים לטרפם בכרי האצות או הסלעים.
המין הגדול במשפחה זו הוא הלינגקוד, דג מאכל חשוב שיכול לשקול עד 59 ק"ג והוא אחד מהגדולים בבני סדרתו.
סוגים

Hexagrammos - בו 6 מינים
סוג ומין יחיד לינגקוד (Ophiodon elongatus)
סוג ומין יחיד Oxylebius pictus
Pleurogrammus - בו 2 מינים
Zaniolepis - בו 2 מינים
הפרלמנט של קזחסטן

| --- | --- |

 מדינה:  קזחסטן
 סוג:  שני בתי מחוקקים
 בתים:  סנאט (בית עליון) מג'יליס (בית תחתון)
 היסטוריה
 תקופת הפעילות:  30 בינואר 1996 – הווה (28 שנים) 
 הרכב
 מספר מושבים:  154 חברים  סנאט: 47 (32 נבחרים ועוד 15 ממונים על ידי הנשיא) מג'יליס: 107 (98 מושבים מרשימות המפלגות ו-9 מאספת העם של קזחסטן)
 
 ממשלה (76)      נור אוטאן (76) תומכים בממשלה (9)      אספת העם של קזחסטן (9) אופוזיציה (22)      המפלגה הדמוקרטית (12)      המפלגה הקומוניסטית (10)
 בחירות
 שיטת בחירות:  ייצוג יחסי (באספה)
 מנהיגים
 יושב ראש הסנאט:  קאסים-ג'ומראט טוקאייב (נור אוטאן)
 יושב ראש המג'יליס:  נורלאן ניגמאטולין (נור אוטאן)
 משכן
 אסטנה
 קואורדינטות:  51°07′39″N 71°26′31″E﻿ / ﻿51.12762041348°N 71.441885256738°E﻿ / 51.12762041348; 71.441885256738
 אתר אינטרנט
 www.parlam.kz
 
הפרלמנט של קזחסטן (בקזחית: Қазақстан Республикасының Парламенті; מילולית, "הפרלמנט של רפובליקת קזחסטן") הוא הרשות המחוקקת הרשמית של רפובליקת קזחסטן על פי חוקת המדינה, מאז הוקמה בשנת 1995.
מבנה

הפרלמנט הקזחי מורכב משני בתים:
הבית התחתון של הפרלמנט נקרא "מג'יליס" וכולל בתוכו 107 מושבים, כש-98 מהמושבים מורכבים מרשימות מפלגתיות ותשעה מהמושבים הם חברים קבועים שנבחרים על ידי האזרחים באופן נפרד. תקופת הכהונה של המג'יליס היא 5 שנים.
הבית העליון הוא הסנאט וכולל בתוכו 47 מושבים, כשכל מחוז בקזחסטן מיוצג על ידי שני סנאטורים, כשעיר הבירה וערים בעלי חשיבות רפובליקנית נבחרות בבחירות נפרדות. 15 מהמושבים בסנאט ממונים על ידי נשיא קזחסטן. תקופת הכהונה של הסנאט היא 6 שנים, כשחצי מהמושבים נבחרים מדי 3 שנים.
מבנה > הסנאט

הסנאט הקזחי (בקזחית: Қазақстан Парламентінің Сенаты) הוא בית העליון בפרלמנט המורכב מחברי סנאט נבחרים, כאשר כל מחוז מיוצג על ידי שני סנאטורים, כך גם אסטנה שמייצגים אותה שני סנאטורים והעיר אלמטי, עיר הבירה לשעבר שהיא כיום עיר בעלת חשיבות רפובליקנית.
מחצית מחברי הסנאט נבחרים אחת לשלוש שנים.
מבנה > מג'יליס

המג'יליס (בקזחית: Мәжіліс = האספה) היא הבית התחתון ומורכבת ממאה ושבעה חברי פרלמנט, הנבחרים לתקופת כהונה של חמש שנים, בבחירות יחסיות על פי רשימות מפלגתיות. כיום מורכב הפרלמנט משלוש מפלגות, שנבחרו בבחירות שנערכו בינואר 2016.
ראו גם

בתי מחוקקים לפי מדינה
הקפות (סרט, 2015)

| --- | --- |
כרזת הסרט
כרזת הסרט
 בימוי:  לי גילת
 הופק בידי:  משה אדרי, לאון אדרי, חזי ועומרי בצלאל, דוד מנדיל, מיכל גריידי
 תסריט:  לי גילת
 עריכה:  עינת גלזר-זרחין
 שחקנים ראשיים:  אגם אוזלבו אסי לוי ליאור אשכנזי אורי גבריאל
 מוזיקה:  דניאל סלומון
 צילום:  שי גולדמן
 מדינה:  ישראל ישראל
 חברה מפיצה:  יונייטד קינג
 הקרנת בכורה:  18 ביוני 2015
 משך הקרנה:  95 דקות
 שפת הסרט:  עברית
 תקציב:  4,491,141 ש"ח
 הכנסות:  18,161 צופים בישראל
 דף הסרט ב־IMDb
הקפות הוא סרט קולנוע ישראלי שיצא לאקרנים ב-2015 בתסריט ובימוי של לי גילת, עם אגם אוזלבו, אסי לוי, ליאור אשכנזי ואורי גבריאל בתפקידים הראשיים.
העלילה מתרחשת בשכונת מצוקה בדרום תל אביב שחייה מרוכזים סביב בית הכנסת השכונתי ובמרכזה נער בגיל בר מצווה שהוריו בנתק פיזי ונפשי לאחר שלא הצליחו להוליד עוד ילדים.
תקציר העלילה

אהרון ניניו (אגם אוזלבו) הוא בנם היחיד של רוזה (אסי לוי) ובצלאל ניניו (ליאור אשכנזי). רוזה הפילה שש פעמים ובפעם האחרונה ילדה בת שמתה מיד בלידה. היא אינה רוצה להיכנס שוב להריון וישנה בלילה עם אהרון. בצלאל עובד כאינסטלטור וממורמר על התושבים שלא משלמים לו ועל כל העולם.
לקראת שמחת תורה מתכוון הרב מרקו (אורי גבריאל) לערוך תחרות בין שלושה חתני בר מצווה ולבחור מבינם את זה שיתכבד בהקפת זכות שבזכותה ייפתחו לו שערי שמיים והוא יוכל לבקש מבורא עולם בקשות שונות. אהרון ומאיר ועקנין (עומר חזן) נושאים דרשות בקשר לחודש תשרי, שמעון (ניסן סקירא) מתבייש לדבר והרב בוחר באהרון. התושבים וחבריו של אהרון מקנאים בו ואומרים שהוא נבחר בגלל רחמיו של הרב. אהרון מאוהב בעליזה (נועה אסטנג'לוב), אחותו של מאיר.
כעת רבים מבקשים ממנו שיבקש עבורם. במסעדה השכונתית של איבון (סיניה בן דוד) יושבים סימון (אלברט אילוז), לוי (יעקב כהן) וטירון (יונתן צ'רצ'י), שותים ערק ומשוחחים. לוי מבקש מאהרון שיעזור לו למצוא את אהובת נעוריו נדיה אותה לא ראה עשרות שנים ומוכן לקבל אותה למרות שאינה צעירה כבר.
בצלאל מבקש מאהרון שיבקש עבורו ילד נוסף. אהרון מבין את האחריות המוטלת עליו שגורמת לו למתיחות.
בשמחת תורה מקבל אהרון את ספר התורה הנמצא בתוך קופסת מתכת מקושטת. הוא הולך עם ספר התורה כשכל התושבים הולכים אחריו ושרים שירי שמחת תורה. מרוב התרגשות הוא מפיל את הספר. כולם נדהמים ואהרון בורח בבושה לביתו ומסתגר בחדר.
לפי עצת הרב מרקו הוא מתחיל בתענית יחיד ליממה ומצטרפים אליו שאר תושבי השכונה. אהרון ממשיך בצום, מסתגר בחדרו ולא נענה לבקשות של הרב מרקו, עליזה, אנשי השכונה והוריו להפסיק לצום.
גם בצלאל נמצא בדיכאון ורוצה להתגרש מרוזה ולעזוב את השכונה. הוא תולה מודעות למכירת ביתו אך לוי הולך אחריו ותולש אותן. לבסוף הוא מסתגר בצריף העבודה שלו ומסרב לאכול. רוזה מנסה לשכנע את בעלה ובנה לאכול אך ללא הצלחה.
לבסוף מגיעה לשכונה אישה שרוצה לקנות את הדירה. לוי מזהה את אהובת נעוריו נדיה (אסתי כץ) ובשכונה מתפשטת הידיעה כי בקשתו של אהרון התמלאה.
בצלאל חוזר לדירה, אהרון יוצא מחדרו ורוזה מכינה אוכל וכולם אוכלים סביב השולחן.
צוות השחקנים

| שם השחקן/ית | שם הדמות | הערות |
| --- | --- | --- |
| אגם אוזלבו | אהרון ניניו |  |
| אסי לוי | רוזה ניניו | אמא של אהרון |
| ליאור אשכנזי | בצלאל ניניו | אבא של אהרון |
| אורי גבריאל | הרב מרקו | רב השכונה |
| נועה אסטנג'לוב | עליזה ועקנין |  |
| שי אלקיים | תמי ועקנין |  |
| עומר חזן | מאיר ועקנין |  |
| אלברט אילוז | סימון | תושב השכונה |
| יעקב כהן | לוי | תושב השכונה |
| יונתן צ'רצ'י | טירון | תושב השכונה |
| סיניה בן דור | איבון | בעלת מסעדה |
| פלורנס בלוך | רחל ועקנין |  |
| אריה צ'רנר | משה ועקנין |  |
| אסתי כץ | נדיה |  |
| ניסן סקירא | שמעון | נער בשכונה |
הפועל גן שמואל מנשה

הפועל גן שמואל מנשה הוא מועדון כדורסל של מועצה אזורית מנשה.
המועדון הוקם ב-1998 מהעברת מועדון הפועל גן שמואל שהוקם ב-1955 למועדון הכדורסל של מועצה אזורית מנשה שהוקם ב-1993 .
ההתחלה - שנות ה-50

1953 - התחלת פעילות כדורסל בגן שמואל - גבי ולד חוזר מקורס מאמני כדורסל, והמשחק כובש את הצעירים שזונחים את הכדורעף שבו הצטיינה גן שמואל עד אז . מאז תופיע גן שמואל בכל עונה ועונה.
1957 - ההישג הראשון - מוסד חינוכי גן שמואל בהדרכת המאמן והמורה מיכה שמבן זוכה באליפות של מוסדות השומר הצעיר.
1959 - ההישג של כל הזמנים - קבוצת הנשים של גן שמואל מגיעה לגמר גביע המדינה, אך מפסידה למכבי תל אביב בתוצאה 42:33.
שנות ה-60

הכדורסל מתבסס בקבוץ. זוהר כהן ואחריו רלף קליין היו המאמנים הראשונים של קבוצת הבוגרים. שאול קנז ואיציק הדר היו השחקנים המובילים . בשלב זה לקח את האימון במועדון המאמן בוב גונן שהצטרף לקבוץ כמורה לאנגלית בתיכון. ביחד עם מרדכי הר אבן בניהול הם הקפיצו את גן שמואל לצמרת הליגה הארצית . בוב גונן הציב סטנדרטים גבוהים של אימון והפועל גן-שמואל התבססה דרך קבע במקום השני בליגת המשנה .יוסי גילאי ז"ל היה השחקן המוביל וראש הקבוצה .
1968 - מגרש הקט-סל נבנה.גם בקרב הילדים החלו אימונים סדירים ברמה גבוהה . אלי זיו ואורה חנני אימנו את ילדי חברת הילדים של הקבוץ ומקימים קבוצות קט-סל. מאז, בכל עונה פועלת קבוצת קט-סל בנים של הפועל גן-שמואל, ולעיתים גם קבוצות של בנות.
שנות ה-70

גביע המדינה בכדורסל 1972/1973 - מהישגי השיא - הפועל גן-שמואל שהייתה בצמרת הליגה הארצית, חוללה הפתעה כשניצחה בתל אביב את הפועל תל אביב 77:89, והדיחה אותה מהמשך ההופעה במשחקי גביע המדינה.
1970 - מעל מגרש הבלטות הוקם גג. בערב הפתיחה הביסה קבוצת הקט-סל את משמר העמק 39:88, וקבוצת הבוגרים ניצחה את הפועל ירושלים (אז בליגה ארצית דרום) 68:75. במהלך השנים שלאחר-מכן קיבל האולם את חזותו הנוכחית במספר שלבים. ב-1975 הותקנה לראשונה רצפת גומי, ב-1978 ניבנו הקירות שמאחורי הסלים וחדרי ההלבשה, ולאחר מכן הקירות הצדדיים ויציעי הבטון.
1972 - הפועל גן-שמואל אלופת הפועל בקט-סל, גם בבנים וגם בבנות (המאמנים: אלי זיו ואורה חנני). מאז העפילו קבוצות הקט-סל והילדים למשחקי גמר, ואף זכו באליפויות הפועל רבות. קבוצות הקט-סל והילדים זכו גם בשנות ה-70 במרבית התארים בליגות האזוריות.
1975 - הפועל גן-שמואל העפילה לליגה העליונה (הלאומית) בפעם הראשונה בתולדותיה. הוביל את הקבוצה כמאמן שחקן, האמריקאי רני גניולין (כיום מאמן מכללה מצליח בניו יורק). הקבוצה הורכבה מבני קיבוץ גן-שמואל (למעט החדרתי משה קרויטרו), וביניהם: אריה לנדסמן, האחים עודד ועוזי לוי, יאיר צור ,טינו ברבי ,אלי זיו, ערן ליבני, רן שחור ותמיר וידרה.  במשחק מול הפועל נהריה, שנחשבה ליריבה העיקרית, ניצחה הקבוצה 97:70, ובכך הובטחה העלייה. העלייה נחגגה במסיבה בחדר האוכל של הקיבוץ.
באותה התקופה, היו בליגה הלאומית שחקני חיזוק אמריקאים רבים, וההתמודדות בליגה נחשבה לקשה עבור קבוצה ללא שחקני רכש. הקבוצה נשרה לליגה הארצית בתום עונה אחת לאחר ההעפלה.
1978 - הקבוצה שבה לליגה הלאומית לאחר שנתיים.עם המאמן בוב גונן והשחקנים המובילים אריה לנדסמן,יאיר צור, גל קנז, שחר דיקמן, נועם קציר, שי כספי, יענקלה גרינבוים וארנון עמיר.
הפעם הוחלט על חיזוק מינימלי לקבוצה, אך לא בשחקנים בשכר. היהודים האמריקנים ג'ון לוין ומארק סק, בוגרי מכללות אמריקניות, הצטרפו לקיבוץ ועזרו לקבוצה לתקוע יתד בליגה הלאומית. 
מוסד חינוכי גן-שמואל זוכה באליפות בתי הספר התיכוניים (מאמן: בוב גונן, עוזר אלי זיו). הקבוצה ניצחה במשחק הגמר לעיני 1,500 צופים ברוממה חיפה את אורט קריית ביאליק 62:80.
שנות ה-80

1985-1975 - שנות השיא.הפועל גן שמואל בליגה הלאומית לגברים.כך גם קבוצות מחלקת הנוער, גם כדורסל הנערות והנשים פורח . פעם בשבועיים, ביום שני, משחק בית .באגף הקרוב לרפת, ביציעי העץ, כל הקבוץ מקטן ועד גדול מעודדים את החברה מהקבוץ הקוראים תיגר על קבוצות הכסף הגדול.ביציעי הבטון שבצד השני יושבים האוהדים מהסביבה .
באותן שנים הפועל גן שמואל היא הקבוצה היחידה במישור החוף בין חיפה לתל אביב .
ס"ה קבוצת הבוגרים שיחקה בליגה הלאומית במשך 7 עונות (כולל 5 שנים רצופות)עד שירדה ב-1985. עונת השיא הייתה עונת 1981, שבסופה סיימה הקבוצה במקום השביעי (המאמן: פיני גרשון). בעונת 1983 נאבקה הקבוצה נגד הירידה עד המחזור האחרון, שבו שיחקה מול מכבי חיפה ברוממה. המנצחת במשחק נשארה בליגה, ואילו המפסידה ירדה. הפועל גן שמואל הפסידה באותו משחק, וירדה ליגה.
גם קבוצת הנשים שיחקה בליגה הלאומית, וקבוצת הנוער נחשבה לאחת מהטובות בישראל. קבוצות הגילאים הצעירים יותר זכו באליפויות, ורבים מהשחקנים איישו את הנבחרות הלאומיות השונות של ישראל - קדטים, נוער, עתודה ובוגרים.
שנות ה-90

1992-1985 - קבוצת הבוגרים שיחקה בליגת המשנה (ארצית).
הקבוצות הצעירות המשיכו להצליח .
1993-2006 - קבוצת הבוגרים ירדה לליגה א' ושיחקה בה על בסיס קבוצת הנוער המחוזקת במספר שחקנים בוגרים.
ב-2006 פורקה הקבוצה בהחלטת הקבוץ .
בשנים שלאחר מכן העמיד הקבוץ מידי כמה עונות, באופן לא סדיר קבוצה שהופיעה ואף זכתה בליגה ב' אך ויתרה על העלייה לליגה א'.
1993 - תחילת פעילות חוגים וקבוצות כדורסל במועצה אזורית מנשה.ביוזמת ושיתוף פעולה בין רכז הספורט שלומי אדיר ז"ל והמאמן פיצי גלנץ .  1999 - פעילות מחלקת הנוער של הפועל גן שמואל בניהול מרדכי הר אבן וחיים גולדשטיין עברה לאגודה המאוחדת גן שמואל-מנשה .
שנות ה-2000

1999 - פעילות מחלקת הנוער של האגודה עברה לרשות המועצה האזורית מנשה, וקמה הקבוצה המאוחדת הפועל גן-שמואל מנשה.
הישג השיא בשנים אלה הושג בעונת 2003/4 כשקבוצת הנערים העפילה לגמר אליפות המדינה בו נכנעה לאליצור נתניה .
האגודה המאוחדת קיבלה תחת חסותה את  בית הספר לכדורסל, המהווה מסגרת מכינה לקבוצות התחרותיות של המועדון, הפועל ברציפות מאז שנת 1954. קבוצות המועדון משתתפות בליגות הסדירות החל מליגות הקט-סל, וכלה בנוער. הקבוצות של המועדון מדורגות בדרך כלל במקומות גבוהים בליגות בהן הם משתתפות, ומגיעות להישגים ניכרים יחסית לגודל המועדון.
בכל שנה מתאמנים במסגרת בית הספר עשרות ילדים (בנים ובנות) מכתות א'-ד'. בית הספר לכדורסל עומד בבסיס המועדון, ומיועד לספק שחקנים מוכשרים לקבוצות המשחקות במסגרת הליגות .
אוהדים באולם ליד הרפת בקיבוץ
מול מכבי תל אביב ביד אליהו
תמונה קבוצתית
פיני גרשון מאמן הפועל גן שמואל(בעונות 80-81
נערים לאומית 2003/04 - מקום שני במדינה
הרייכסווהר השחור

הרייכסווהר השחור (בגרמנית: Schwarze Reichswehr) הוא הכינוי ליחידות צבאיות לא-רשמיות אשר הוקמו בגרמניה בתחילת תקופת רפובליקת וויימאר, חרף ההגבלות של חוזה ורסאי. יחידות אלו פעלו בחשאי ושמרו על אוטונומיה רבה. הן פורקו בעקבות הפוטש של קיסטרין ב-1923.
רקע

לאחר מלחמת העולם הראשונה צומצם גודלו של צבא גרמניה על פי חוזה ורסאי למאה אלף איש, לעומת אחד-עשר מיליון חיילים שהיו בו עם תום המלחמה. כדי לשמור על הגבלות אלה, הקימו מדינות ההסכמה ועדה צבאית שתפקידה היה לפקח על הפעילות הצבאית הגרמנית. ה"רייכסווהר", כפי שנקרא הצבא הגרמני בתקופת רפובליקת ויימאר, לא היה המשכו הישיר של הצבא הקיסרי הישן, אלא נוצר כתוצאה מהכרזה על "צבא זמני" שלאחריה באה הכרזה על "צבא המעבר" (בספטמבר 1919). היו אלה מסגרות ארגוניות חדשות וגמישות, והתחלופה של כוח אדם ויחידות הייתה גבוהה.
עם סיומה של המלחמה החל גל רחב היקף של מהפכנות אשר שטף את האומה הגרמנית. עוד בטרם הוכרז על רפובליקה, הכריז העיתונאי היהודי קורט אייזנר על הקמת "רפובליקה סוציאליסטית" בבוואריה, ולאחר רציחתו בידי איש ימין קיצוני, נתפס השלטון בידי פועלים אשר הכריזו על הרפובליקה הסובייטית הבווארית בנוסח המוכר שראו בברית המועצות אך שנה לפני כן. מצב האנרכיה שרר גם בצפון ובמזרח גרמניה. על גבולותיה המזרחיים של גרמניה איימו כוחות פולניים, בעוד במדינות הבלטיות התקדם הצבא האדום, והיה חשש כי משם ימשיך ויהווה איום על אזורים בהם יש לגרמניה אינטרס. במערב שלט הצבא הצרפתי כצבא כיבוש בחבל הרוהר.
במצב עניינים זה, החליטו הגנרלים הגרמנים הנס פון זקט (מפקד הרייכסווהר בשנים 1920–1926) ואוטו גסלר כי לגרמניה אין די ב-100,000 חיילים. בעקבות המרד השלזי גויסו בחשאי כמה יחידות פרייקור (מיליציות ימניות קיצוניות) בפיקודו של פדור פון בוק, ועברו אימונים צבאיים בסתר. הם הוצבו כחיל מצב בקיסטרין שבברנדנבורג. בהמשך גויסו בחשאי יחידות נוספות שהיוו יחד את "הרייכסווהר השחור". הרייכסווהר הרשמי סיפק לרייכסווהר השחור לא רק נשק, תחמושת וציוד, אלא גם קצינים, מאמנים ומתקני אימונים; עם זאת, מפקדי הרייכסווהר השחור לא נשלטו לחלוטין בידי הצבא הסדיר, ונהנו מאוטונומיה מסוימת. חיילי הרייכסווהר השחור היו מעורבים בסדרת רציחות המכונות "רציחות פמה" בהן נרצחו אנשים אשר נחשבו לאויבי המולדת ולמשתפי פעולה עם הוועדה הצבאית של מדינות ההסכמה.
לציבור בגרמניה נודע על קיומו של הרייכסווהר השחור בעקבות "הפוטש של קיסטרין". ב-1 באוקטובר 1923 התמרדו 18,000 מחיילי הרייכסווהר השחור בפיקודו של ברונו בוכרוקר וניסו ללכוד את קיסטרין. אנשי הרייכסווהר הסדיר הדפו אותם. במקביל, נכשל המרד גם במספר מוקדים נוספים, ובוכרוקר נעצר והורשע בבגידה, אולם רבים מהמורדים לא נעצרו כלל. בעקבות כך פורקו יחידות הרייכסווהר השחור, אולם גרמניה המשיכה להגדיל את כוחה הצבאי בחשאי.
הרי קלאמת

| --- | --- |
יער מחטניים מעורב באלפים של טריניטי
יער מחטניים מעורב באלפים של טריניטי
 מידע כללי
 גובה:  2,751 מטר (הר אדי)
 שטח:  25,595 קמ"ר 
 מדינה:  ארצות הברית 
 מיקום:  מדינות ארצות הברית אורגון וקליפורניה
 רכס הרים:  רכסי החוף הפסיפי 
 אורך הרכס:  249 קילומטרים
 קואורדינטות:  41°19′N 122°29′W﻿ / ﻿41.32°N 122.48°W﻿ / 41.32; -122.48
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הרי קלאמת(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הרי קלאמת(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהרי קלאמת(למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטהרי קלאמת
 
הרי קלאמת (באנגלית: Klamath Mountains) הם סדרה של רכסי הרים תלולים. המאוכלסים בדלילות, המשתרעים מדרום מערב מדינת אורגון ועד צפון מערב קליפורניה במערב ארצות הברית. הגאולוגיה של ההרים מגוונת, עם שטחים נרחבים של סרפטיניט ושיש, והאקלים מאופיין על ידי חורפים קרים באופן מתון המשופעים בשלג רב וקיצים חמים ויבשים מאוד עם מעט מאוד גשם, בייחוד בדרום. כתוצאה מהגאולוגיה ומסוגי הקרקע, גדלים בו כמה מיני עצים אנדמיים או כמעט אנדמיים, שיוצרים את אחד האוספים הגדולים ביותר של מחטניים בעולם. ההרים הם גם בית גידול למגוון גדול של דגים ובעלי חיים אחרים, כולל דובים שחורים, מיני חתולים גדולים, תנשמות, עיטים ומינים רבים של סלמון. אלפי קילומטרים משטח ההרים מנוהלים על ידי שירות היערות של ארצות הברית.
גאוגרפיה

הרי קלאמת משתרעים על שטח של 25,595 קמ"ר, אורכם המקסימלי (מצפון לדרום) 249 קילומטרים ורוחבם המקסימלי (ממזרח למערב) הוא 118 קילומטרים. ההרים כוללים כמה רכסי הרים: הרי סיסקיו, הרי השיש (Marble Mountains) הרי סקוט (Scott Mountains), הרי טרינטי (Trinity Mountains), האלפים של טרינטי, הרי סלמון (Salmon Mountains), והרי יולה-בולי הצפוניים (Yolla-Bolly Mountains). הרכס הוא חלק מהאזור הפיזיוגרפי פרובינציית הגבול הפסיפי (Pacific Border province), שבתורו הוא חלק מהאזור הפיזיוגרפי של רכסי החוף הפסיפי (Pacific Coast Ranges).
שלוש הפסגות הגבוהות ביותר בהרי קלאמת הם הר אדי (Mount Eddy) במחוזות קליפורניה סיסקיו וטריניטי בגובה 2,751, פסגת תומסון (Thompson Peak) והר הילטון (Mount Hilton) במחוז טריניטי בגובה 2,744 מטרים ו-2,723 מטרים בהתאמה. שרשרת ההרים הצפונית והגדולה ביותר הם הרי סיסקיו.
גאוגרפיה > שמורות טבע

חלק גדול מהרי קלאמת מנוהל על ידי שירות היערות של ארצות הברית. כמה יערות לאומיים שוכנים באזור הרי קלאמת, כולל היער הלאומי שסטה-טרינטי (Shasta-Trinity National Forest), היער הלאומי סיסקיו (Siskiyou National Forest), היער הלאומי קלאמת, היער הלאומי שישה נהרות והיער הלאומי מנדוסינו (Mendocino National Forest).
בתוך הרי קלאמת יש 11 אזורי טבע בראשיתי מוכרים רשמית שהם חלק מהמערכת הלאומית לשימור אזורי טבע בראשיתי, הן באורגון והן בקליפורניה.
צ'נצ'לולה (Chanchelulla Wilderness)
קאלמיופסיס (Kalmiopsis Wilderness)
הר השיש (Marble Mountain Wilderness)
הר לאסיק (Mount Lassic Wilderness)
המזלג הצפוני (North Fork Wilderness)
גבעות אדומות (Red Buttes Wilderness)
ראשן (Russian Wilderness)
סיסקיו (Siskiyou Wilderness)
הר סודה (Soda Mountain Wilderness)
האלפים של טריניטי (Trinity Alps Wilderness)
יולה בולי-איל מרכזי (Yolla Bolly-Middle Eel Wilderness)
פעילויות נופש

בהרי קלאמת יש מערכת שבילי הליכה נרחבת, אזורי נופש, ואתרי קמפינג הן פשוטים והן מפותחים. קטע בן 340 קילומטרים של שביל הרכס הפסיפי עובר דרך הרים אלו. קטע זה משביל הרכס הפסיפי מכונה על ידי המקומיים "העיקול הגדול" ("The Big Bend") והוא קטע המעבר בין אזור הצמחייה הים תיכונית של קליפורניה לרכס הקסקייד.
שביל ביגפוט (Bigfoot Trail) הוא שביל הליכה בן כ-600 קילומטרים דרך הרי קלאמת החל מאזור הטבע הבראשיתי יולה בולי-איל מרכזי (Yolla Bolly-Middle Eel Wilderness) ועד עיירת החוף קרסנט סיטי בקליפורניה.